***Proiect***

**GUVERNUL REPUBLICII MOLDOVA**

**H O T Ă R Â R E nr. \_\_\_\_\_\_**

**din \_\_\_\_ \_\_\_\_\_\_\_\_\_\_\_\_\_\_\_\_ 2022**

**cu privire la modificarea hotărârii Guvernului nr. 1234/2018**

**privind condițiile de salarizare a personalului din instituțiile de învățământ care funcționează în regim de autogestiune financiar-economică**

În temeiul art. 139 lit. i), art. 145 alin (5) din Codul educației al Republicii Moldova nr.152/2014 (Monitorul Oficial al Republicii Moldova, 2014, nr. 319-324, art. 634), cu modificările ulterioare și în temeiul art. 2 din Legea nr.193/2021 pentru ratificarea Acordului dintre Republica Moldova, pe de o parte, și Uniunea Europeană, pe de altă parte, privind participarea Republicii Moldova la Programul Uniunii Europene „Orizont Europa” – Programul- cadru pentru cercetare și inovare (Monitorul Oficial al Republicii Moldova, 2021, nr. 306-306, art. 345), Guvernul HOTĂRĂŞTE:

1. Anexa la Hotărârea Guvernului nr.1234/2018 privind condițiile de salarizare a personalului din instituţiile de învăţămînt care funcționează în regim de autogestiune financiar-economică (Monitorul Oficial al Republicii Moldova, 2018, nr.480-485, art.1311), cu modificările ulterioare, se modifică după cum urmează:

#### La punctul 3, alineatul (1) după litera a), se introduce o literă nouă a1) cu următorul cuprins:

#### ,,a1) sporul lunar în valoare fixă”.

#### La punctul 14 după cuvântul „valoarea” se completează cu cuvintele „de referință”, iar cuvântul „anual” se substituie cu textul „în legea bugetului de stat pentru anul respectiv.”

#### După punctul 16 se introduce punctul 161 cu următorul cuprins:

#### ”161. Cuantumul sporului lunar în valoare fixă se va aproba în legea anuală a bugetului de stat în funcție de condițiile economice din țară și de posibilitățile bugetului public național.”

#### La punctul 242 textul „decembrie a anului precedent” se substituie cu textul „noiembrie al anului de gestiune sau la ultima zi lucrătoare anterioară sfârșitului lunii noiembrie pentru persoanele cu care au fost suspendate sau încetate raporturile de serviciu/contractele individuale de muncă. În cazul în care pe parcursul anului de gestiune salariatul a deținut diferite funcții, premiul anual se calculează proporțional timpului efectiv lucrat în fiecare funcție, ținând cont de salariul corespunzător.”

####  După punctul 242 se introduce punctul 243 cu următorul cuprins:

#### ”243. Suma premiului calculată în condițiile pct. 242 se raportează la numărul de zile lucrătoare în ansamblu pe lunile ianuarie–noiembrie, conform balanței timpului de lucru stabilite pentru anul respectiv şi se înmulțește cu timpul efectiv lucrat în lunile ianuarie–noiembrie din anul de gestiune. Mărimea premiului anual per salariat, astfel calculată, nu se limitează.”

#### După punctul 36 se completează cu punctele 361 și 362 cu următorul cuprins:

#### ” 361.Pesonalul instituțiilor de învățământ superior de stat cu autonomie financiară este salarizat pentru prestarea serviciilor de cercetare și inovare în proiectele europene şi internaționale, finanțate din surse externe, din contul și în limita mijloacelor prevăzute pentru retribuirea muncii în acordurile/contractele de finanțare, în conformitate cu normativele de plată prevăzute în Tabelul nr. 11.”

Tabelul nr.1**1**

**Normativele de plată pentru prestarea serviciilor de cercetare și inovare** **de către personalul instituțiilor de învățământ superior de stat cu autonomie financiară, participanți în proiectele de cercetare și inovare europene şi internaționale**

|  |  |  |
| --- | --- | --- |
| Nr.d/o | **Categoria de activitate în cadrul proiectului** | **Limita maximă în lei/om/oră**  |
| 1. | Conducător/coordonator al  proiectului | 320 |
| 2. | Coordonator științific al proiectului | 220 |
| 3. | Responsabil pentru dezvoltarea/ implementarea/realizarea pachetelorde lucru în cadrul proiectului /membri ai echipei proiectului/executori | 200 |
| 4. | Tehnicieni (ingineri, laboranți, alt personal tehnic) | 130 |
| 5. | Personal auxiliar (contabili, economiști, alt personal auxiliar) | 110 |

#### ”362. Dacă proiectele europene şi internaționale prevăd alte normative de plată pentru prestarea serviciilor de cercetare dec\t cele din Tabelul nr. 11, se aplică normativele europene şi internaționale.”

#### La punctul 38, alineatul. 2) cifrele „3500” se substituie cu cifrele „4000”.

#### La Tabelul 1, pct. 1.1. Funcții de conducere, de completat cu pozițiile:

după poziția „Decan” de introdus un rând nou cu „Director institut” cu indicarea în coloana a doua cifrele „87”, în coloana a treia de introdus cifrele „6,04”;

#### după poziția „Președinte al consiliului științific” de introdus un rând nou cu poziția „Secretar științific” cu indicarea în coloana a doua cifrele „83”, în coloana a treia de introdus cifrele „5,55”;

#### după poziția „Șef laborator de cercetare” de introdus un rând nou cu poziția „Șef sector” cu indicarea în coloana a doua cifrele „75”, în coloana a treia de introdus cifrele „4,70”;

2. Prezenta hotărâre intră în vigoare la data 01.01.2023.

**Prim-ministru NATALIA GAVRILIȚA**

Contrasemnează:

Ministrul educației și cercetării Anatolie TOPALĂ

Ministrul finanțelor [Dumitru Budianschi](https://gov.md/ro/content/dumitru-budianschi)